ຍ້ານເກີດຄວາມຮຸນແຮງຫຼາຍຂຶ້ນ ຂະນະທີ່ມຽນມາ ກຳນົດໃຫ້ ກຸ່ມກອງທັບອາຣາຄານ ເປັນອົງການກໍ່ການຮ້າຍ 
ປະທານາທິບໍດີ ມຽນມາ ທ່ານ ວິນ ຍິນ ໄດ້ນຳເອົາກຸ່ມ AA ແລະ ULA ເຂົ້າໄວ້ໃນບັນຊີດຳ ພາຍໃຕ້ ໝາດຕາ 15 ວັກ 2 ຂອງກົດໝາຍວ່າດ້ວຍ ສະມາຄົມນອກກົດໝາຍຂອງປະເທດ ຍ້ອນການກະທຳຂອງກຸ່ມນັ້ນ 
ກອງທັບອາຣາຄານຂອງກຸ່ມຫົວຮຸນແຮງ ຫຼືເອີ້ນຫຍໍ້ວ່າ AA ແລະສະໝຸນດ້ານການ ເມືອງຂອງພວກເຂົາ ຄື ກຸ່ມສັນນິບາດເພື່ອຄວາມສາມັກຄີຂອງອາຣາຄານ ຢູ່ໃນລັດ ຣາໄຄນ໌ ຫຼືເອີ້ນຫຍໍ້ວ່າ ULA ໄດ້ຖືກກຳນົດໃຫ້ເປັນອົງການກໍ່ການຮ້າຍ ອີງຕາມການ ປະກາດ ຂອງລັດຖະບານມຽນມາ ໃນວັນຈັນຜ່ານມາ ໂດຍກ່າວວ່າ ກຸ່ມດັ່ງກ່າວ “ໄດ້ ປຸກປັ່ນ ຄວາມຢ້ານກົວ” ແລະກໍ່ກວນສະຖຽນລະພາບຂອງປະ ເທດດ້ວຍການໂຈມຕີ ລັດຖະບານ ແລະແນເປົ້າໝາຍໃສ່ພົນລະເຮືອນ ອີງຕາມເອກະສານຄຳສັ່ງຂອງລັດຖະບານ ທີ່ໄດ້ລົງນາມໂດຍ ລັດຖະມົນຕີກະຊວງ ພາຍໃນ ແລະຫົວໜ້າຄະນະກຳມະການ ສູນກາງຕໍ່ຕ້ານການກໍ່ການຮ້າຍ ທ່ານຊໍ ທຸດ ແລ້ວ ກຸ່ມ AA ແລະ ULA ຮັບຜິດຊອບຕໍ່ “ຄວາມປອດໄພຂອງມະຫາຊົນ ຊີວິດ ແລະຊັບສິນ ທີ່ໄດ້ສູນເສຍໄປຢ່າງຮ້າຍແຮງ ລະບົບພື້ນຖານໂຄງລ່າງທີ່ສຳຄັນໆ ຂອງສາທາລະນະ ແລະພາກເອກະຊົນ ຕຶກອາຄານຕ່າງໆທີ່ລັດເປັນເຈົ້າຂອງ ຍານພາຫະນະຕ່າງໆ ເຄື່ອງອຸປະກອນ ແລະສຳພາລະ ທັງ ຫຼາຍເປັນຕົ້ນ ” ຄຳສັ່ງສະບັບນີ້ ໄດ້ກ່າວວ່າ ປະທານາທິບໍດີ ວິນ ຍິນ ໄດ້ນຳເອົາກຸ່ມດັ່ງກ່າວເຂົ້າໄວ້ໃນ ບັນຊີດຳ ພາຍໃຕ້ ໝາດຕາ 15 ວັກ 2 ຂອງກົດໝາຍວ່າດ້ວຍ ສະມາຄົມນອກກົດໝາຍ ຂອງປະເທດ ຍ້ອນການກະທຳຂອງກຸ່ມນັ້ນ ຊຶ່ງຖືວ່າ ເປັນ “ໄພອັນຕະລາຍຕໍ່ກົດໝາຍ ແລະລະບຽບ ສັນຕິພາບ ແລະຄວາມໝັ້ນຄົງຂອງປະເທດ ແລະຄວາມສະຫງົບສຸກ ຂອງມະຫາຊົນ ” ກຸ່ມ AA ໄດ້ຖືກສ້າງຕັ້ງຂຶ້ນໃນປີ 2009 ໂດຍພວກພະສົງຢູ່ໃນຣາໄຄນ໌ ຜູ້ທີ່ສະແຫວງ ຫາການປົກຄອງດ້ວຍຕົນເອງ, ຊຶ່ງກຸ່ມນີ້ ໄດ້ຕໍ່ສູ້ກັບກຳລັງຂອງລັດຖະບານ ໃນການ ປະທະກັນເປັນໄລຍະໆ ທີ່ເລີ້ມທະວີໜັກຂຶ້ນ ໃນທ້າຍປີ 2018 ກຸ່ມນີ້ ກ່າວວ່າ ຕົນໄດ້ ເກນເອົານັກລົບປະມານ 7,000 ຄົນ ແລະໄດ້ຈັດຕັ້ງກຸ່ມພັນທະມິດຮ່ວມກັບ ກອງກຳລັງ ອື່ນໆ ທີ່ຕໍ່ຕ້ານລັດຖະບານ ເພື່ອ “ປົກປ້ອງປະຊາຊົນອາຣັກຄານຂອງພວກເຮົາ” ຈາກ ນໍ້າມືຂອງລັດຖະນານກາງ ທີ່ເນປີຕໍ